
    Nr. 15354/17.09.2025
REFERAT DE APROBARE

Subsemnatul Dincă Florin Ionuț, primar al oraşului Boldeşti-Scăeni, supun spre analiza şi aprobarea Consiliului Local "Proiectul de hotărâre pentru modificarea Hotărârii Consiliului Local nr. 160/26.11.2024 privind organizarea reţelei şcolare a unităţilor de învăţământ preuniversitar de stat din oraşul Boldeşti-Scăeni pentru anul școlar  2025-2026".
În baza OUG nr. 57/2019, privind Codul administrativ, a Legii 141/2025 privind unele măsuri fiscal-bugetare, a Ordinului ministrului educaţiei şi cercetării nr. 5197/2025 pentru aprobarea Procedurii privind reorganizarea unităţilor de învăţământ preuniversitar de stat şi constituirea formaţiunilor de studiu în învăţământul preuniversitar de stat, în anul şcolar 2025-2026, ca urmare a măsurilor adoptate prin Legea nr. 141/2025 privind unele măsuri fiscal-bugetare şi a Ordinul ministrului educaţiei şi cercetării nr. 5613/2025 privind reorganizarea unităţilor de învătământ preuniversitar de stat din judeţul Prahova vă prezint următoarele:
Prin HCL nr. 160/26.11.2024 a fost aprobată reţeaua şcolară din oraşul Boldeşti-Scăeni pentru anul şcolar 2025-2026;

Prin legea  nr. 141/2025 s-a aprobat desfiinţarea personalităţii juridice pentru unităţile de învăţământ care nu au un număr de 500 de elevi, în aceasta categorie încadrându-se Liceul Tehnologic „Teodor Diamant” Oraşul Boldeşti-Scăeni şi Școala Gimnazială nr. 2 Oraşul Boldeşti-Scăeni.
Prin Ordinul ministrului educaţiei şi cercetării nr. 5613/2025 privind reorganizarea unităţilor de învătământ preuniversitar de stat din judeţul Prahova Școala Gimnazială nr. 2  a fost absorbită de către Liceul Tehnologic „Teodor Diamant”, devenind structură arondată.
Conform Ordinului ministrului educaţiei şi cercetării nr. 5197/2025 autorităţile administraţiei publice locale modifică, în concordanţă cu ordinele ministrului educaţiei şi cercetării emise în vederea reorganizării, hotărârile consiliului local privind aprobarea reţelei şcolare pentru anul şcolar 2025-2026.

Faţă de cele mai sus prezentate, propun modificarea anexei la HCL nr. 160/26.11.2024 conform anexei la prezentul referat. 

 

 

În speranţa aprobării, vă mulţumesc anticipat !
                                                                                           PRIMAR,

                                                                  DINCĂ FLORIN IONUŢ
Consiliului Local al Oraşului Boldeşti-Scăeni
